Elmarie Viljoen - 2010-03-10 Die Sanlam/LitNet Aanlynskryfskool: SkryfNet XXIII - Poësie Finale weergawe van Elmarie Viljoen se gedig: Digterdroom Elke aand skryf sy haar skaamwit nagrok versigtig vol gedigte: verse met roerlose klanke en ritme wat skaars ritsel soos sagte papier. So raak sy dan aan die slaap: geklee in strofes sonder some en skewe-naat-rympatrone, en bly droom van eendag waarlik digter wees. Maar een nag (die maan ’n toe oog in die lug) sterf sy in die rok, en vaar na die hemel op waar sy in die glinsterste wit op haar aardse woorde nou volmaak kan voortborduur. << Terug na SkryfNet XXIII << Old Mutual se uitvoerende hoof weer afgedank | Maroela Media
Peter Moyo, afgedankte uitvoerende hoof by die Johannesburgse hooggeregshof (Foto: Dimpho Maja/African News Agency/ANA)
Old Mutual het Donderdag gesê hy het sy uitvoerende hoof, Peter Moyo, weer afgedank terwyl die finansiëledienstemaatskappy poog om ŉ hofuitspraak tersyde te laat stel wat sy oorspronklike afdanking ongeldig verklaar het.
Die Johannesburgse hooggeregshof het in Julie beslis dat Moyo weer as uitvoerende hoof aangestel moet word ná Old Mutual hom in Mei afgedank het, glo weens ŉ konflik van belange. Moyo het aangevoer hy is geskors ná hy ŉ konflik van belange van die groep se voorsitter, Trevor Manuel, onthul het. Old Mutual daag dié hofbeslissing.
In ŉ ope brief aan sy aandeelhouers het Old Mutual gesê “dit is duidelik in die beste belang van die maatskappy en sy aandeelhouers dat die indiensnemingsverhouding met mnr. Moyo beëindig moet word”. “Old Mutual het gevolglik ŉ verdere kennisgewing van sy afdanking aan mnr. Moyo verskaf,” het die maatskappy in die brief, wat op sy webwerf gepubliseer is, gesê.
Die maatskappy het Moyo vroeër verbied toe hy vir werk aangemeld het, en gesê daar is ŉ vertrouensbreuk.
Nou wanneer gaan die man besef dat sy dae by Old Mutual getel is?
Dikvellig, arrogant of dom astrant? Net in SA waar so iets kan voorkom
Verstaan die ANC soek ‘n CEO vir die nuwe NGV? Jy sal perfek wees Peter Moyo. Miskien kan Hlaudi Motsoeneng jou adjunk, of COO wees?
Ek het op RSG geluister na die onderhoud wat Ryk van Niekerk met hierdie CEO,Peter Moyo gevoer het.Moyo klink na n arrogante mannetjie en was heeltyd aanvallend.
Hy loop met miljoene. Iets soos 50 miljoen plus, maar ons beleggings groei nie want die finasiele omstandighede in die land is maar wankelrig. Dit is mos wat ons moet hoor.
Ek is al moeg vir die verskonings hoekom mens se beleggings so swak groei maar die hoenders die maak geld soos bossies